Diari Oficial de la Generalitat Valenciana


Sumari del DOGV 4023, del 18-06-2001 (2001/5770)

Informació pública del projecte de reparcel·lació de la unitat d'execució 2 del Pla General d'Ordenació Urbana.
---------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5770


Organisme emissor
:   Ajuntament de Meliana

Tipus de document
:   Anunci

Informació pública del projecte de reparcel·lació de la unitat d'execució 2 del Pla General d'Ordenació Urbana. [2001/Q5770]
  
L'Ajuntament en Ple, en la sessió de 25 de maig de 2001, ha adoptat, entre altres, el següent acord:
  
«3. Sotmetiment a exposició pública del projecte de reparcel·lació de la unitat d'execució 2 del Pla General d'Ordenació Urbana.
  
Atés que el Ple de l'Ajuntament, en la sessió de 26 de maig de 2000, va acordar aprovar i adjudicar el programa per al desenvolupament l'actuació integrada de la unitat d'execució número 2 de la mercantil Elecnor, SA, de conformitat amb la proposta econòmica financera presentada per l'esmentada empresa per a la gestió indirecta i el conveni subscrit el 23 de novembre de 2001 i ratificat pel Ple de la corporació.
  
Atés que l'agent urbanitzador ha presentat per registre d'entrada 1.592, de data 21 de maig de 2001, projecte de reparcel·lació de la referida unitat d'execució número 2.
  
Atés que de l'informe emés per l'oficina tècnica el 23 de maig de 2001 es desprén que l'esmentat projecte de reparcel·lació presentat comprén els documents preceptius de conformitat amb el contingut dels articles 82 a 84 del Reglament de Gestió Urbanística (Reial Decret 3.288/1978, de 25 d'agost), i vist el dictamen favorable de la Comissió Informativa d'Urbanisme, la corporació, per unanimitat, acorda:
  
Primer
  
Sotmetre a informació pública el projecte, acordant en les mateixes condicions de publicitat, forma i termini que regulen les articles 46.1 i 3 o 48 de la Llei 6/1994, de 15 de novembre, Reguladora de l'Activitat Urbanística, és a dir, amb la informació pública prèvia en el diari i en el Diari Oficial de la Generalitat Valenciana pel termini de 20 dies, haurà de remetre avisos als titulars cadastrals i notificacions als propietaris afectats, de conformitat amb la Llei 30/1992, de 26 de desembre, de Règim Jurídic i del Procediment Administratiu Comú, perquè, en qualitat d'interessats, al·leguen i presenten els documents i les justificacions que estimen pertinents.
  
Segon
  
L'urbanitzador seleccionat haurà de sol·licitar un certificat registral de domini i càrregues, simultània a la convocatòria de la informació pública.
  
Tercer
  
Així mateix, podran realitzar-se requeriments dels propietaris a l'urbanitzador dintre del període d'informació pública per a dirimir controvèrsies respecte a la valoració de drets i contestació de l'urbanitzador».
  
La present resolució, que és un acte administratiu de tràmit, no decisori, no es pot impugnar, per la qual cosa no s'hi pot interposar recurs; sense perjudici d'impugnar en el seu dia la decisió que hi pose fi, si és contrària als seus drets.
  
Malgrat això, hi podrà interposar els recursos que estime pertinents.